Steve Louw

Steve Louw (gebore op 16 September 1955) is 'n Suid-Afrikaanse musikant en sanger-liedjieskrywer wat spesialiseer in album rock, blues rock, country rock en Americana musiek. Hy is in Den Haag gebore en is sedert 1981 aktief as musikant. Hy is in 2003 ingehuldig in die South African Rock Hall of Fame.

Louw, gebore as Stephen Geoffrey Louw, het geleer om die kitaar te speel nadat hy geïnspireer is deur die musiek van Bob Dylan, die Rolling Stones en Neil Young, en vorm sy eerste orkes, Atlantic Rose, op hoërskool in Kaapstad in die laat 1960's. Terwyl hy in die 1970's 'n student aan die Universiteit Stellenbosch was, raak hy betrokke by die plaaslike musiektoneel en speel hy sy eie liedjies in verskillende optredes.

Sy loopbaan as beroepsmusikant het in die vroeë tagtigerjare begin toe hy die groep All Night Radio saam met Nico Burger (kitaar) en Rob Nagel (bas) gevorm het.Steve Louw is back in town, iol.co.za Die groep het twee albums opgeneem - The Heart's the Best Part (1984) met die Amerikaanse vervaardiger John Rollo, en The Killing Floor (1986), waarop Louw 'n vennootskap met die SA gebore vervaardiger Kevin Shirley het, wat steeds voortduur.

Louw stig toe die musiekgroep Big Sky en stel in 1990 hul debuutalbum, Waiting for the Dawn, vry wat weer deur Shirley vervaardig word. Die album is uitgereik net toe Suid-Afrika van die apartheidsbedeling begin wegbeweeg het en die groep se musiek 'n dekade van positiewe rewolusie help uitbeeld het. Die titelsnit word vandag as 'n klassieke SA rockwerk beskou. Big Sky het in die volgende 15 jaar nog vyf albums uitgereik: Horizon (1995), Going Down with Mr Green (1997), Best of the Decade (1999), Beyond the Blue (2002) en Trancas Canyon (2008); asook die konsert DVD Heart and Soul, wat in 2008 in Kaapstad se Klein Teater verfilm is.

Louw en Big Sky behaal aansienlike sukses in Suid-Afrika met uitverkoopte toere en verskeie groot radiotreffers, waaronder "Kathleen", "Mr Green", "One Cut With a Knife", "Strange Room" en "Diamonds and Dirt", en in 1996 het die groep die FNB South African Music Award gewen vir die beste popmusiekprestasie, die beste rockalbum vir die album "Horizon".

In 1998 open Big Sky vir die Amerikaanse sanger-liedjieskrywer Rodriguez op sy triomfantelike debuuttoer deur Suid-Afrika, met die musikante in die groep wat ook die Amerikaanse kunstenaar ondersteun.The dawn is nigh, News24.com Die toer word gedokumenteer in die 2012 Oscar-bekroonde dokumentêr Searching for Sugar Man.

Louw het 'n internasionale profiel verwerf nadat hy met Brian May (Queen) en Dave Stewart (die Eurythmics) saamgewerk het aan die snit "Amandla", opgeneem vir die 46664 Vigs-bewusmakingsprojek geïnspireer deur die werk van die SA bevrydingsheld Nelson Mandela.

In 2021 keer Louw terug met die album Headlight Dreams, vervaardig deur Shirley en opgeneem in Nashville saam met crack studio-musikante en met 'n gasverskyning deur die Amerikaanse kitaarlegende Joe Bonamassa.Steve Louw's backstory to realising headlight dreams, MSN.com Die album het lof ontvang en die eerste enkelsnit, "Wind in Your Hair", het 'n Spotify- treffer geword.

In September 2022 het Louw die uitreiking van "Thunder and Rain", beskikbaar vanaf 11 November, bekendgemaak.Steve Louw Announces New Album ‘Thunder And Rain’ Die album is vervaardig deur Kevin Shirley en sluit opnames met Joe Bonamassa en Doug Lancio in. South African rocker Steve Louw announces new album Thunder and Rain available November 11

Diskografie 
Albums 

 The Heart's The Best Part (1984) All Night Radio
 The Killing Floor (1986) All Night Radio
 Waiting For The Dawn (1990) Big Sky
 Horizon (1995) Big Sky
 Going Down With Mr Green (1997) Big Sky
 Best Of The Decade (1999) Big Sky
 Beyond The Blue (2002) Big Sky
 Trancas Canyon (2008) Big Sky
 Headlight Dreams (2021)
 Thunder And Rain (2022)

 Persoonlike lewe 
Louw is in 1988 met Erna Pienaar getroud en het drie kinders.

 Bronne 
 http://rock.co.za/stevelouw/family_tree.html
 http://sarockdigest.com/archives/issue_113.html

 Verwysings 

 Eksterne skakels 
 Amptelike webwerf

Kategorie:Geboortes in 1955
Kategorie:Lewende mense
Kategorie:Suid-Afrikaanse musici